ПРЕДЛАГАЧ: ВЛАДА НА РЕПУБЛИКА МАКЕДОНИЈА

 ПРЕТСТАВНИЦИ:

 -Радмила Шекеринска-Јанковска, министерка за одбрана,

 -Беким Максути; заменик министер за одбрана

 ПОВЕРЕНИЦИ:

 - д-р Стојан Славески, вд директор на Дирекцијата

 за безбедност на каласифициорани информации

 Драган Николиќ, државен секретар во Министерството

 за одбрана

ПРЕДЛОГ НА ЗАКОН

 ЗА ДОПОЛНУВАЊЕ

НА ЗАКОНОТ ЗА КЛАСИФИЦИРАНИ ИНФОРМАЦИИ

-Скопје, 2017 година-

ВОВЕД

I.ОЦЕНА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИТЕ ЗА ДОНЕСУВАЊЕ НА ЗАКОНОТ

Со Предлог законот за дополнување на Законот за класифицирани информации ќе се изврши ревидирање на одредбите во делот на рокот за издавање на безбедносен сертификат на лицата кои вршат надзор и контрола во спроведувањето на Законот за следење на комуникации. Промената ќе се изврши во насока на скратување на рокот за безбедносната проверка на лицата кои вршат надзор и контрола во спроведувањето на Законот за следење на комуникации во времетраење од 30 работни дена од денот на поднесување на барањето за спроведување на безбедносната проверка.

II.ЦЕЛИ, НАЧЕЛА И ОСНОВНИ РЕШЕНИЈА

Предлогот на закон за дополнување на Законот за класифицирани информации произлегува од Планот за реализација на препораките на групата високи експерти за системски прашања од владеењето на правото во врска со следењето на комуникациите (2015), со што ќе им се овозможи на надзорните тела олеснување на процедурите за исполнување на условите за вршење на контролната и надзорната улога.

Предлог законот за дополнување на Законот зак ласифицирани информации се заснова на истите начела на кои е заснован и Законот за класифицирани информации.

III. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОН ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Законот чие донесување се предлага не повлекува обврска за обезбедување средства за неговото спроведување од Буџетот на РепубликаМакедонија.

IV. ПРОЦЕНА НА ФИНАНСИСКИТЕ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ, НАЧИН НА НИВНО ОБЕЗБЕДУВАЊЕ, ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Законот не повлекува обврска за обезбедување дополнителни финансиски средства за неговото спроведување и материјални обврски за одделни субјекти.

ПРЕДЛОГ НА ЗАКОН
ЗА ИЗМЕНУВАЊЕ И ДОПОЛНУВАЊЕ НА ЗАКОНОТ ЗА КЛАСИФИЦИРАНИ ИНФОРМАЦИИ

Член 1

 Во Законот за класифицирани информации („Службен весник на Република Македонија“ бр.9/04, 113/07,145/10, 80/12 и 41/14), во член 51 по ставот (1) се додава нов став (2) кој гласи:

„(2) По исклучок од став 1 од овој член безбедносна проверка од трет степен за назначените членови на надзорните и контролните тела за надзор и контрола на примена на законот за следење на комуникациите ќе трае еден месец од денот на поднесување на барањето.“

Ставот (2) станува став (3)

Член 2

 Овој закон влегува во сила осмиот ден од денот на објавувањето во „Службен весник на Република Македонија“.

О Б Р А З Л О Ж Е Н И Е НА ПРЕДЛОГ- ЗАКОНОТ

I.ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ НА ЗАКОНОТ ЗА ИЗМЕНУВАЊЕ И ДОПОЛНУВАЊЕНА ЗАКОНОТ ЗА КЛАСИФИЦИРАНИ ИНФОРМАЦИИ, ПО СКРАТЕНА ПОСТАПКА

Во Законот за зкласифицирани информации („Службен весник на Република Македонија“бр.9/04, 113/07,145/10, 80/12 и 41/14), во членот 51 сеу редува постапката за спроведување на безбедносната проверка и времетраењето на истата за различните видови на безбедносен сертификат за пристап до класифицирани информации. Во членот 51 постапката за спроведување на безбедносна проверка трае најмногу до:

* еден месец за безбедносната проверка од прв степен;
* три месеци за безбедносната проверка од втор степен;
* шест месеци безбедносната проверка од трет степен.

Во посложени случаи или поради вонредни околности реоковите од став 1 на овој член можат да бидат двојно продолжени.

Согласно нацрт-планот за реализација на пепораките на група високи експерти за системски прашања од владеењето на правото во врска со следењето на комуникациите, утврдена е потребата од воведување на исклучок во однос на времетраењето на безбедносната проверка за лицата кои вршат надзор и контрола во спроведувањето на Законот за следење на комуникации во времетраење од 30 работни дена од денот на поднесување на барањето за спроведување на безбедносната проверка.

 Со измената/дополната на членот 51 од Предлог законот се дава можноста за скратување на рокот на спроведување на проверката за 30 дена со што нема да се нарушува динамиката во предвидените редовни контроли од страна на субјектите за надзор и да се попречува процесот на контрола.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Предложената одредби е во меѓусебна поврзаност со останатите одредби и не ја попречува правната целина и применливост.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со усвојувањето на предложениот текст на Предлогот на закон за изменување и дополнување на Законот за класифицирани информации ќе се надминат детектираните проблеми во делот на надзорот во областа на следењето на комуникациите и ќе се овозможи доследна практична имплементација.

ТЕКСТ НА ОДРЕДБА ОД ЗАКОНОТ ЗА КЛАСИФИЦИРАНИ ИНФОРМАЦИИ ШТО СЕ МЕНУВА И ДОПОЛНУВА

Член 51

Постапкатазаспроведувањенабезбедноснапроверкатраенајмногудо:

- еденмесецзабезбедноснатапроверкаодпрвстепен;

- тримесецизабезбедноснатапроверкаодвторстепен и

- шестмесецизабезбедноснатапроверкаодтретстепен.

- по исклучок на став 1 безбедносната проверка од трет степен за назначените членови на надзорните и контролните тела на примена на законот за следење на комуникациите ќе трае еден месец од денот на поднесување на барањето.

Вопосложенислучаиилипорадивонредниоколностироковитеодстав 1 наовојчленможедабидатдвојнопродолжени.